**අධ්‍යාපන හා උසස් අධ්‍යාපන අමාත්‍යාංශයට අනුබද්ධ විදාතා සම්පත් මධ්‍යස්ථානවල සේවයේ නියුතු පරිගණක දත්ත සටහන් ක්‍රියාකරු සහ ක්ෂේත්‍ර සම්බන්ධීකාරක නිලධාරීන් සඳහා වන කාර්යක්ෂමතා කඩඉම් විභාගය - 2018**

1. පරිගණක දත්ත සටහන් ක්‍රියාකරු/ ක්ෂේත්‍ර සම්බන්ධීකාරක නිලධාරීන් සඳහා වන පළමු කාර්යක්ෂමතා කඩඉම් විභාගය සිංහල, දෙමළ භාෂා වලින් 2019 පෙබරවාරි මස කොළඹ දී පැවැත්වීමට නියමිත බව මෙයින් නිවේදනය කරනු ලැබේ.
2. මෙම විභාගය සඳහා ස්ථිර පත්වීම් ලද නිලධාරීන් පමණක් අයදුම් කළ යුතුය.
3. විභාග පරිපාටිය : අපේක්ෂකයන් පහත සඳහන් විෂයයන් ඇතුළත් ලිඛිත යෝග්‍යතා පරීක්ෂණයට පෙනී සිටිය යුතුය.

**i.පරිගණක දත්ත සටහන් ක්‍රියාකරු**

**විෂය ලකුණු කාලය**

කාර්යාල ක්‍රම 100යි පැය 02යි

මුදල් රෙගුලාසි 100යි පැය 02යි

පරිගණක හැකියාව 100යි පැය 02යි

|  |  |
| --- | --- |
| **ප්‍රශ්න පත්‍රයේ නම** | **විෂය නිර්දේශය** |
| කාර්යාල ක්‍රම | රජයේ කාර්යාලවල භාවිතා වන කාර්යාල ක්‍රම පිළිබඳ මුලික දැනුම ආයතන සංග්‍රහයේ I පරිචඡේදය සහ II පරිචඡේදයේ 5 සිට 17 දක්වා වගන්ති, XII, XIII, XXVI, XXVII, XXVIII හා XXXII යන පරිචඡේද |
| මුදල් රෙගුලාසි | මු.රේ. 104 සිට 109 දක්වා, මු.රේ.135 සිට 140 දක්වා, මු.රේ.147, මු.රේ.212 සිට 218 දක්වා, මු.රේ.225,269, මු.රේ. 371 සිට 373 දක්වා |
| පරිගණක හැකියාව  | Operating System, Microsoft Word, Microsoft Excel, Internet and E-mail. |

**ii. ක්ෂේත්‍ර සම්බන්ධකාරක**

 **විෂය ලකුණු කාලය**

 කාර්යාල ක්‍රම 100යි පැය 02යි

 මුදල් ක්‍රම 100යි පැය 02යි

|  |  |
| --- | --- |
| **ප්‍රශ්න පත්‍රයේ නම** | **විෂය නිර්දේශය** |
| කාර්යාල ක්‍රම | රජයේ කාර්යාලවල භාවිතා වන කාර්යාල ක්‍රම පිළිබඳ මුලික දැනුම, ආයතන සංග්‍රහයේ I පරිචඡේදය සහ II පරිචඡේදයේ 5 සිට 17 දක්වා වගන්ති, XII, XIII, XXVI, XXVII, XXVIII හා XXXII යන පරිචඡේද |
| මුදල් රෙගුලාසි | මු.රේ. 104 සිට 109 දක්වා, මු.රේ.135 සිට 140 දක්වා, මු.රේ.147, මු.රේ.212 සිට 218 දක්වා, මු.රේ.225,269, මු.රේ. 371 සිට 373 දක්වා |

4.ඉල්ලුම්පත්‍රය මෙම නිවේදනයට අමුණා ඇති ආදර්ශ ආකෘතියට අනුකූල විය යුතුය. එම ආදර්ශ අයදුම්පත්‍රය අනුව අපේක්ෂකයින් ස්වකිය අයදුම්පත්‍රය පිළියෙල කර ගත යුතුය. පිළියෙල කරන ලද අයදුම්පත්‍ර අපේක්ෂකයින් විසින් අදාල ප්‍රාදේශීය ලේකම් මඟින් 2018 දෙසැම්බර් 31 වැනි දින හෝ ඊට පෙර ලැබෙන සේ,

**ලේකම්,**

**අධ්‍යාපන හා උසස් අධ්‍යාපන අමාත්‍යාංශය.**

**3 වන මහළ,**

**සෙත්සිරිපාය,**

**I වන අදියර,**

**බත්තරමුල්ල.**

යන ලිපිනයට ලියාපදිංචි තැපෑලෙන් එවිය යුතුය.ලියුම් කවරයේ වම් පස ඉහළ කෙළවරේ **තනතුර හා විභාගයේ නම සඳහන් කළ යුතුය.**(අයදුම් පත් භාර ගන්නා අවසාන දිනට පසුව ලැබෙන අයදුම් පත් ප්‍රතික්ෂේප කරනු ඇත.)

5.අපේක්ෂකයන්ගේ අනන්‍යතාවය - අපේක්ෂකයින් විභාග ශාලාව තුළදී පෙනී සිටින සෑම විෂයක් සඳහාම විභාග ශාලාධිපති සෑහිමකට පත් වන පරිදි ස්වකීය අනන්‍යතාවය ඔප්පු කළ යුතුය. ඒ සඳහා පහත සඳහන් ලියකිවිලි වලින් එකක් විභාග ශාලාධිපති වෙත ඉදිරිපත් කළ යුතුය.

1. පුද්ගලයින් ලියාපදිංචි කිරීමේ දෙපාර්තමේන්තුව මඟින් නිකුත් කරන ලද ජාතික හැඳුනුම්පත.
2. වලංගු විදේශ ගමන් බල පත්‍රය

6. අයදුම් පත්‍ර යතුරුලියනය කර පිළියෙළ කර ගත හැකි වුවද, එය නිවැරදිව හා පැහැදිළිව පිරවිය යුතුය.

7. අසම්පූර්ණ ලෙස තොරතුරු සඳහන් කර ඇති අයදුම්පත්‍ර ප්‍රතික්ෂේප කරනු ලැබේ.

8. විභාගයට සුදුසුකම් ලබන නිලධාරීන්ට විභාගයට පෙනී සිටීමට හැකි වන පරිදි ආසන්නතම මාණ්ඩලික නිලධාරීන් විසින් රාජකාරී නිවාඩු දිය යුතුය. මේ සඳහා ගමන් ගාස්තු ගෙවනු නොලැබේ.

**ලේකම්**

**අධ්‍යාපන හා උසස් අධ්‍යාපන අමාත්‍යාංශය**

**2018.12.26**